Լեցիտիններ

Լեցիտիններ (հունարենից թարգմանաբար՝ ձվի դեղնուց), խոլինֆոսֆատիդներ, ֆոսֆոլիպիդների հիմնական ֆրակցիաներից մեկը։

Նկարագիր 
Լեցիտինները մոմանման, խոնավասեր նյութեր են, լավ լուծվում են սպիրտում, եթերներում, չեն լուծվում ացետոնում։ Պարունակվում են բուսական և կենդանական օրգանիզմներում, մասնակցում են կենսաբանական թաղանթների գոյացմանը։

Ստացում 
Առաջանում են գլիցերինի, ճարպաթթուների, ֆոսֆորաթթվի և խոլինի մնացորդներից։ Որոշ լեցիտիններ ստացվել են սինթետիկ եղանակով։

Կիրառում 
Լեցիտիններն կիրառվում են նաև սննդի, տեքստիլ, օծանելիքի արդյունաբերության մեջ։ Բժշկական պրակտիկայում՝ նյարդային համակարգի հիվանդությունների, անեմիաների դեպքում օգտագործվում է ցերեբրոլեցիտինը, որն ստացվում է խոշոր եղջերավոր անասունների ուղեղի էքստրակտից։

Ֆոսֆոլիպիդներ
Սննդային հավելումներ